**ΕΝΩΠΙΟΝ ΤΟΥ ΤΡΙΜΕΛΟΥΣ ΕΦΕΤΕΙΟΥ ΠΛΗΜ/ΤΩΝ ΠΑΤΡΩΝ**

**ΔΗΛΩΣΗ**

Του **Νικόλαου Α. Ιωάννου**, Δικηγόρου Αθηνών (ΑΜ ΔΣΑ 26563), κατοίκου Αθηνών, οδός Καρνεάδου, αρ. 9.

Αξιότιμε κ.κ. Πρόεδρε,

Ο ενώπιόν Σας δηλών τα κατωτέρω, ονομάζομαι Νικόλαος Α. Ιωάννου, και εκπροσωπώ τον κ. Δημήτριο Καϊπη του Μιχαήλ, ως εγκαλούντα και πολιτκώς ενάγοντα κατά των 1. Σταύρου Βιτάλη, 2. Βασιλείου Τσίτουρα, 3. Δημητρίου Χρυσικόπουλου και 4. Ελισάβετ Γερασιμάτου, που άσκησαν έφεση κατά της υπ’ αριθμ. 153/2017 καταδικαστικής απόφασης του Τριλεμούς Πλημ/κείου Αιγίου και έλαβε δικάσιμο την 24.04.2018 ενώπιον του Δικαστηρίου Σας.

Στην αυτή ως άνω δικάσιμο, εκπροσωπώ ενώπιον του Α΄ Μικτού Ορκωτού Εφετείου Αθηνών τον εντολέα μου κ. Γέωργιο – Δημήτριο Μάρκου του Χρήστου, ο οποίος κατηγορείται για τα αδικήματα της ληστείας και της ανθρωποκτονίας σε δίκη μετά από διακοπή από την δικάσιμο της 13-3-2018, καθώς επίσης κατά την ίδια ημερομηνία, 24-4-2018, εκπροσωπώ ενώπιον του Α΄ Τριμελούς Εφετείου Κακουργημάτων Αθηνών τoν εντολέα μου κ. TAULAND EMINI του Cerciz, ο οποίος κατηγορείται για το αδίκημα της συμμετοχής σε εγκληματική όργάνωση και για παράβαση του Νόμου περί Ναρκωτικών, σε δίκη κατόπιν διακοπής από την δικάσιμο της 18-4-2018. Σημειωτέον ότι η εν λόγω υπόθεση αφορά δεκατρείς κατηγορούμενους οι οποίοι είναι κρατούμενοι και σε λίγες ημέρες συμπληρώνεται το ανώτατο χρονικό όριο προσωρινής κράτησής τους των 18 μηνών.

Ως εκ τούτου, δεν δύναμαι να παρασταθώ ενώπιόν Σας στη δικάσιμο της 24ης Απριλίου του 2018 και να εκπροσωπήσω τον εντολέα μου κ. Δημήτριο Καϊπη του Μιχαήλ.

Δι’ ο και αιτούμαι όπως αναβάλετε την εκδίκαση της υπό κρίσιν σε μεταγενέστερη δικάσιμο ή, όπως διακόψετε για οιαδήποτε μεταγενέστερη συνεδρίαση, προκειμένου να μπορέσω να εμφανιστώ ενώπιόν Σας και να εκπροσωπήσω τον ως άνω εντολέα μου.

Με εξαιρετική τιμή και θερμές

εκ των προτέρων ευχαριστίες

Αθήνα, 23.04.2018

Ο Δηλών

**ΝΙΚΟΛΑΟΣ Α. ΙΩΑΝΝΟΥ**

**ΔΙΚΗΓΟΡΟΣ (ΑΜ ΔΣΑ 26563)**

**ΚΑΡΝΕΑΔΟΥ 9,ΚΟΛΩΝΑΚΙ, ΑΘΗΝΑ**

**210-3632771, 6977-901360**